Държавен вестник, бр. 3, 2026 г., стр. 148

СТР.  148	
Д Ъ Р Ж А В Е Н  В Е С Т Н И К 	
БРОЙ  3
издръжливост. Необходими са им лични качества, като отговорност, внимание към 
детайла, търпеливост, отговорност, гъвкавост, асертивност и проактивност.  
Предвид възлаганите работни задачи при изпълнение на професионалните 
задължения лицата, придобили трета степен на професионална квалификация по професия 
„Логистични услуги“, е необходимо да притежават:  
Правоспособност за работа с електрокари и мотокари в предприятията по реда на 
Наредба № 1 от 10 април 2006 г. за придобиване или признаване на правоспособност за 
работа с електрокари и мотокари в предприятията.  
Правоспособност за управление на МПС от категория В съгласно изискванията на 
Наредба № 37 от 2 август 2002 г. за условията и реда за обучение на кандидатите за 
придобиване на правоспособност за управление на моторно превозно средство и 
условията и реда за издаване на разрешение за тяхното обучение. 
2.4. Четвърта степен на професионална квалификация по професията 
Придобилите четвърта степен на професионална квалификация по професията 
„Логистични услуги“ притежават професионални знания и имат практически умения и 
компетентности за организиране и доставка на логистични услуги, свързани с управление 
на веригата за доставките, анализиране на стратегии и тенденции във веригата за 
доставките, извеждане на решения въз основа на икономически критерии, система за 
управление на склада, на електронна търговия, управление на софтуерни и 
информационни системи в логистиката.  
Придобилите четвърта степен на професионална квалификация по професията 
„Логистични услуги“ определят, изпълняват и контролират стратегии, политики и 
планове, свързани със закупуването, складирането и дистрибуцията на стоки. Изготвят и 
изпълняват планове за поддържане на необходимите стокови запаси с минимални разходи. 
Сключват договори с клиенти и доставчици, контролират и наблюдават системи за 
складиране и инвентаризация. Управляват системи за записване и проследяване 
движението на стоки и контролират записванията на стопанските операции, свързани със 
закупуване, складиране и дистрибуция на стоки.  
Отговарят пряко за организацията и контрола на транспортните дейности, товарно-
разтоварните дейности и складовите операции. Организират и контролират работата на 
служителите в логистичните дейности на предприятието, включително чрез разработени 
и/или внедрени от тях ключови показатели за ефективност (KPI), осъществяват техния 
подбор и обучение. Работят в тясно сътрудничество с отделите по продажби, доставки и 
администрация за синхронизиране на логистичните процеси в предприятието. 
Контролират и организират наличността, качеството и годността на стоките, състоянието 
и изправността на съоръженията, машините, превозните средства. Анализират дейностите 
и показателите за изпълнение на всички процеси и съоръжения в дейността на 
логистичните бази и предлагат подобряването и усъвършенстването им. Извършват 
обработка на документите за движението на складовите наличности, работата и 
резултатите на работниците, икономическите показатели за дейността. Участват в 
планирането и провеждането на инвентаризациите, отчитат дневното, месечното и 
годишното изпълнение на логистичните дейности на предприятието, разработват и 
контролират графици, планове и стратегии за работата в логистичните бази на 
предприятието.